লয়োলা কলেজ, চেন্নাই
লয়োলা কলেজ হল একটি বেসরকারি ক্যাথলিক উচ্চ শিক্ষাপ্রতিষ্ঠান যা ভারতের চেন্নাই, তামিলনাড়ুতে সোসাইটি অফ জেসাস দ্বারা পরিচালিত। এটি ১৯২৫ সালে ফরাসী জেসুইট ধর্মযাজক, রেভ ফ্রান্সিস বার্ট্রাম, এসজে এবং অন্যান্য ইউরোপীয় জেসুইটদের দ্বারা প্রতিষ্ঠিত হয়েছিল। এটি মাদ্রাজ বিশ্ববিদ্যালয়ের সাথে অধিভুক্ত একটি স্বায়ত্তশাসিত জেসুইট কলেজ। লয়োলা কমার্স অ্যাসোসিয়েশন ২০১৯ সালে তার ৭৫তম বছর উদযাপন করেছে। ২০২১ সালের হিসাবে লয়োলা কলেজে ৮০০০ জনেরও বেশি শিক্ষার্থী অধ্যয়নরত রয়েছে।